חמש התזכורות או כשהבודהה הסכים לפחד - בהנחיית יובל אידו טל
2024-03-31 12:00 - 14:00 (Asia/Jerusalem) | מקוון
אמר הבודהה:
חמש עובדות כדאי לזכור, ולהרהר בהן לעיתים קרובות, בין אם אני גבר או אישה, בין אם אני בן בית או נזיר:

1. בהכרח אזדקן. לא אוכל להימנע מזיקנה.
2. בהכרח אחלה. לא אוכל להימנע מחולי.
3. בהכרח אמות. לא אוכל להימנע ממוות.
4. בהכרח אשתנה ולפיכך אפרד מכל מי ומכל מה שיקר לי ואהוב עליי. לא אוכל להימנע מהשתנות ומפרידה.
5. אני הבעלים של פעולותיי הרצוניות. אני היורש של פעולותיי הרצוניות. פעולותיי הרצוניות הן הרחם שממנו אני נולד; והן מה שקושר אותי עם העולם. הן שקובעות את אחריתי; ומיטיבות או מזיקות, לא אוכל להימנע מלרשת את תוצאות פעולותיי הרצוניות.
​
[אוּפָּגָּ‘טְּהָנָה סוּטָּה. אנגוטרה ניקאיה 5.57]
​
בקורס בן ארבעה מפגשים, נבחר מראש ובמודע להיפגש מפגש חזיתי עם הדברים שמפחידים אותנו; הזיקנה, החולי והמוות, ההשתנות והפרידה, ואולי לא פחות מכל אלה, האחריות הקיומית שמלווה את המפגש שלנו עם עולם רווי דברים ותופעות שלא ביקשנו, לא הזמנו, לא תכננו, ובכל זאת מלווים את חיינו.

אפשר להירשם לקורס בלא כל רקע קודם, או כהמשך למשתתפי הקורס ״האומץ לפחד״ וקורסי יסוד אחרים.

מפגש מקוון בסדרת מפגשי שבילים רבים דהרמה אחת: הבודהיזם אינו כדור הרגעה. האמנם?
2024-04-05 10:00 - 12:30 | מפגש מקוון
📕 ייחודי לנרשמים! הספר: “כשהדברים מתפרקים” בהוצאת פראג במבצע מיוחד ומוגבל בזמן: 50% הנחה על עלות הספר
לחצו כאן לרכישת הספר באתר פראג (יש להזין את הקופון SHVILIM ברכישה) »
יום שישי, 5 באפריל 2024
בין השעות: 12:30-10:00
בהשתתפות: ד״ר אורה סתר, ד״ר אורן הנר, ד״ר אסף סטי אל-בר, אבירן בן דוד
מנחים: אילן לוטנברג ואבי פאר
“בעבר, נזירים, וגם עכשיו,
אני מלמד סבל והפסקת הסבל.”
(הבודהה)
זה הציטוט הנכון, ולא כפי שמקובל לצטט בטעות: ״אני מלמד רק סבל והפסקת הסבל.״
נשאלת השאלה, האם ניתן להסיק מכך שהבודהיזם מציע גם הקלה מסבל, ולא רק הפסקה של סבל?
זו אינה שאלה תיאורטית, מאחר והפסקה (מלאה) של הסבל נראית למרביתנו בלתי ניתנת להשגה, עד כדי רתיעה ונטישה של הדרך הבודהיסטית.
במפגש זה נשמע התייחסויות ופרשנויות לנושא “הקלה מסבל” בבודהיזם:

האם הקלה והפסקה של הסבל הם היבטים של אותו תהליך או אולי שני מושגים שונים ואף מנוגדים זה לזה?
האם “הבודהיזם המערבי” מתמקד יתר על המידה בשאיפה להקלה על הסבל (כגון “מיינדפולנס”) ולמעשה ויתר על האפשרות להפסקה מלאה שלו?
באיזו מידה הבודהיזם הוא סוג מתוחכם של פסיכולוגיה, שמציעה לנו “ציפרלקס מנטלי” – ללא צורך במרשם?
האם הבנת הבודהיזם כ”תורת-נפש”, מצמצמת ומרדדת את המשמעויות המקוריות של הדרך הבודהיסטית, או דווקא מעמיקה אותן?

ספר בהנחה מיוחדת ולזמן מוגבל לכל הנרשמים.ות:
מבצע מיוחד ומוגבל בזמן לכל הנרשמים לאירוע: קופון הנחה של 50% על עלות הספר “כשהדברים מתפרקים” של פמה צ’ודרון, בהוצאת פראג, יישלח אליכם עם הקישור לכניסה ביום חמישי

ריטריט ויפסנא "מנוחה עמוקה"- סנדיה בר-קמה ואודליה ויינברג, בסיוע תמי ברקאי - לבעלי/ות ניסיון קודם
2024-04-09 14:30 | עין דור, עין דור, עין דור
העיקר הוא להקשיב לקצב הפנימי ולנסות לחיות לפיו. כשאדם שואל את עצמו איך הוא צריך לחיות ומה עליו לעשות, רק הכוחות שבתוכו יכולים לתת לו תשובה ודאית
אתי הילסום
כיצד לפגוש את הקשיים הבלתי נמנעים של החיים במפגש ישיר ובלתי אמצעי, ללא הדחקה או הכחשה, ובד בבד להישאר בנינוחות, פתיחות ואמון? האם אפשר לתרגל ללא מאבק פנימי? מה יחסנו הפנימי לקלות, ומהן האמונות הלא-מודעות שלנו לגביה (“אפשר לצמוח באמת רק מתוך קושי וסבל”).
רובנו רגילים להיות באחד משני הקצוות: או שאנחנו נאבקים ומתאמצים, או שאנחנו “בטטות טלוויזיה”. רובנו מאמינים שכדי “לעשות מה שמועיל ובריא” עלינו להיאבק ו”להכריח את עצמנו”. רובנו חווים קונפליקטים פנימיים.
הבודהא לימד את דרך האמצע. לפעמים תובנות (אינסייטים) ושחרור מדפוסים והתניות מתרחשים דווקא כשהתודעה פתוחה, רחבה, נינוחה ושקטה; לפעמים תובנות עולות דווקא כשאנחנו מרפים מהמאמץ.
ברטריט הזה נעצור את השטף הלא-מודע שאנחנו לרוב נמצאים בו ומתפקדים ממנו; נתבונן ב”צורך” שלנו להיות פרודוקטיביים כל הזמן, ובפחדים שגורמים לנו “לעשות” ללא הרף; נחקור מאמץ מול אי-מאמץ ועשייה עם נינוחות, ללא מאבק פנימי.
נתנסה בהשפעות של תנוחות מדיטציה שונות – אתם מוזמנים/ות להתנסות במדיטציה בתנוחת שכיבה.
המהות של תרגול של מנוחה עמוקה היא לא התנוחה של הגוף (תרגול בשכיבה). המהות היא איפשור של שחרור עמוק של היצמדויות בתודעה.
המנוחה העמוקה מאפשרת לתודעה לשחרר היאחזויות ברמות עמוקות יותר ויותר, מעודנות יותר ויותר, וכך מאפשרת שהייה חופשיה יותר ויותר. יש חוויה שזה לא אנחנו ש”פוגשים ומשחררים”, אלא הדברים נראים ומשתחררים.
תרגול של מנוחה עמוקה מאפשר לשכבות רבות להתקלף, לנשור, ומאפשר מפגש עם חוכמה עמוקה ואותנטית, עם ידיעה אינטואיטיבית.
הנינוחות והפתיחות מאפשרות לנו להיות בקשר עם תנועת החיים הלא-אישית העוברת דרכנו ומכוונת את צעדינו; עם מקום פנימי משוחרר, ספונטני, לא-מתלבט ולא-מבקר-את-עצמו, מקום של אנרגיה יצירתית ורחבת-לב; מקום שמחבר אותנו למה שחשוב לנו, ואל היכולות והחוזקות העמוקות שלנו, אל מעיין הכוח, החוכמה והאהבה הקיים בנו.

איכויות הלב-ריטריט אביב במסורת של מורה הזן תיך נאת האן - עם חגית הרמון
2024-04-10 14:00 - 15:00 | טבחה
מוזמנים.ות לריטריט במתחם קסום על שפת הכנרת – זמן להיות בשקט ולהתבונן לעומק ביחד.
לפרטים נוספים ולהרשמה: https://forms.gle/7mAGWfMApZNzwqNY7
איכויות הלב, או המידות שאין להן שיעור – חמלה, טוב לב אוהב, שמחה והשתוות נפש – הן תרגול שעוזר לנו להרחיב את הלב, גם בימים קשים. אל מול תחושות של חוסר אונים, ייאוש, כאב, אבל, לב רחב הוא מה שיכול לעזור לשנות את המצב – בתוכנו וסביבנו. לב רחב מאפשר הרבה, והוא הכר הפורה לראייה צלולה שמאפשרת עשייה מיטיבה בעולם. את האיכויות האלה אנחנו מתרגלים קודם כול כלפי עצמנו. ואז כלפי אחרים והעולם. מה מצמצם את הלב? מה מרחיב אותו? לפי מסורת התרגול, המציאות היא התגלמות התודעה – האישית והקולקטיבית. ולכן אנחנו מוזמנים לבדוק אילו זרעים נרצה להשקות בתודעתנו ואילו להימנע מלהשקות.

על חוף החכמה והחמלה בימי סערה - בהנחיית אילן לוטנברג
2024-04-10 14:30 - 18:00 | עין דור, עין דור, עין דור
בלימוד הבודהיסטי של חכמה וחמלה מצוי עולם שלם. עולם שאם אנו נפתחות ונפתחים אליו, לא רק כלימוד מושגי, אלא כהתנסות ישירה וחווייתית, מתגלות לנו אפשרויות של חיים חופשיים, ערים ומחוברים יותר.
אנחנו פוגשות ופוגשים כאב וצער בחיים האלה, בחיינו האישיים, מסביבנו אצל אהובינו, ובמעגלים רחבים יותר – בחברה שאנחנו חלק ממנה, ובעולם. בימים אלה, המפגש הזה עז ומטלטל מתמיד.
הלימוד והתרגול הבודהיסטי מציעים לנו דרכים נבונות ומשחררות לפגוש סבל וגם להיענות לו, כך שנוכל להישאר בלב פתוח במגע איתו, להבין מה מייצר אותו, ולחוש מסוגלות לפעול ולהיטיב. במציאות הקשה והמאתגרת שאנו חולקים בעת הזו, ללימוד העשיר של החכמה והחמלה ולהבנה של האופן שבו הן קשורות זו בזו ומזינות זו את זו יש ערך רב. במהלך הריטריט נחקור ונתנסה בתרגול עם האיכויות האלה, ועם השזירה העדינה שלהן שמזמינה אותנו להישיר מבט אל מציאות חיינו, להישען על המשאבים הזמינים לנו, ולחלוק זמן של שותפות כסנגהה במגע עם עומקי הצער והיופי של החיים.
הריטריט פתוח למתרגלות.ים ותיקות וגם למי שהם.ן חדשים לדרך.

סופ״ש ארוך (ד' עד שבת) של ויפסנא - שימי לוי, בסיוע דוד לב
2024-05-01 14:30 - 18:00 | עין דור, עין דור, עין דור
מה היא מדיטציית תובנה (ויפאסנה)?
מדיטציית ויפאסנה הנה תרגול מדיטציה ששורשיו במסורת הבודהיסטית, המהווה חלק מדרך רוחנית המכוונת לחיים של שחרור ועירות. ההתעוררות לרגע ההווה מאפשרת הבנה וקבלה של טבענו ושל טבע הדברים בעולמנו. תרגול זה מכוון אותנו לקשב פנימי הפותח את ליבנו, מעמיק את הבנתנו ומאפשר להכרתנו להתבהר אל החוכמה והחמלה הנמצאות אצלנו ומכאן לחירות פנימית.
מה בקורס שמארגנת עמותת תובנה?
בין אם התנסית במדיטציית תובנה (ויפאסנה) ובין אם ברצונך להתחיל, הקורס מהווה הזדמנות להקדיש את מלוא תשומת הלב והאנרגיה לתרגול השיטה בתנאים אופטימליים. רוב היום מוקדש לתרגול של מדיטציה בהליכה ובישיבה לסירוגין, בפרקי זמן קבועים. בכל יום ניתנות הנחיות מפורטות לגבי טכניקת המדיטציה, ובערב ניתנת שיחה על ידי המורים, אשר עוסקת בעקרונות המדיטציה ובנגיעתם במציאות היומיומית והאישית של חיינו. ברוח המסורת הבודהיסטית, פועלים המורים והצוות בהתנדבות, ואינם מקבלים כל שכר. עם סיום הקורס תינתן אפשרות להעניק תרומה לכיסוי הוצאות נוספות של תובנה ותרומה למורים.

הנעת גלגל הדהרמה, קורס המשך אונליין לבעלי נסיון בסיסי במדיטציית מיינדפולנס תובנה (ויפסנא) בהנחיית אלהיה אייל מור
2024-05-01 18:00 - 20:30 | זום
“נזירים, זאת אמת האצילים בדבר הדרך להפסקת האי-נחת, חוסר הסיפוק והסבל: זאת הדרך האצילה בעלת שמונת האיברים: השקפה נכונה, כוונה נכונה, דיבור נכון, פעולה נכונה, פרנסה נכונה, מאמץ נכון, תשומת לב נכונה וסמאדהי נכון”.
(הדרשה על הנעת גלגל הדהרמה, תרגום מפאלי: קרן ארבל)
קורס גלגל הדהרמה מציע מסגרת להעמקה בתרגול מדיטציית ויפאסנה ובהיכרות עם מושגי היסוד של הדרך הבודהיסטית.
ארבע האמיתות ושמונת איברי הדרך שיחד מקיפים את כל האספקטים של חיינו: ההשקפות והכוונות, הפעולות ואורח החיים, טיפוח התודעה בתרגול הפורמלי והלא פורמלי.
הלימוד בקורס מבוסס על תרגול מדיטציה ועל הלימוד בקבוצה – סנגהה, כדרך לשותפות עם מתרגלות/ים נוספות/ים והליכה יחד בדרך, ולתמיכה בהבנת האופנים בהם התרגול על צורותיו השונות יכול לתמוך בחיים ערים, חופשיים, מתוך קרבה למה שחשוב ויקר ללב.
למי מיועד הקורס?
הקורס מיועד למתרגלות/ים ב’תחילת הדרך’, בעלי רקע בתרגול מדיטציית ויפאסנה בקורסי מבוא של תובנה או קורסי מיינדפולנס, שבתות תרגול או קבוצות הישיבה השבועיות.
הוא מתאים גם למי שלא השתתפו בתרגול בקורסים בשתיקה הכוללים לינה (סופ”ש או ריטריטים).
לקורס מוזמנים/ות להירשם גם מתרגלים/ות ותיקים יותר שחשים כי תכנית הקורס מתאימה להם.
הקורס אינו מתאים למי שאין להם/ן שום ניסיון בתרגול.
למתרגלות/ים ללא ניסיון מומלץ להשתתף קודם לכן בקורסי מבוא המוצעים בעמותת תובנה או בקורסי מיינדפולנס / Mbsr במסגרות אחרות.
אנא ציינו בצורה בהירה בטופס הרישום את ניסיון התרגול שלכן-ם.
אופי המפגשים
בכל מפגש נשב יחד למדיטציה מונחית, ויוקדש זמן לשיחת דהרמה על אחד ממרכיבי הדרך.
בנוסף יהיו שיתופים ושיח, במעגל או בקבוצות קטנות, על נושא השיעור וחקירה משותפת של המושגים שיילמדו – מתוך קשב לרלוונטיות שלהם לחיי היומיום והתרגול האישיים.
בין המפגשים יינתנו חומרי קריאה והנחיות לתרגול יומי בבית – שהוא חלק בלתי נפרד מהקורס וחשיבותו זהה לחשיבות ההשתתפות המלאה במפגשים.
תכני הקורס
חיי הבודהה והדרשה הראשונה על ‘הנעת גלגל הדהרמה’
ארבע האמיתות הנאצלות:
אי נחת, חוסר סיפוק וסבל (Dukkha)
אפשרות השחרור מדוקהה – הדרך בעלת שמונת האיברים (Eightfold path)
מהו חופש על פי הדהרמה וכיצד התרגול מוביל אליו?
טיפוח איכויות הלב (ברהמה ויהאראס)
התרגול בחיי היום-יום.

דהרמה ומעורבות בעולם, קורס העמקה היברידי בהנחיית אסף סטי אל-בר
2024-05-01 18:00 - 21:30 | בית הסנגהה, עובדיה מברטנורה 21, תל אביב, תל אביב
תכני הקורס יופיעו בהמשך
הלוואי שכולנו, הלוואי שכולם יהיו חופשיים מסבל
הלוואי שכולנו, הלוואי שכולן, יהיו מאושרות
והלוואי שתהליכים של לימוד ותרגול משותפים יעזרו לכולנו
להרבות טוב בעולם
ההשתתפות בקורס היא בהרשמה מראש בלבד ומותנית בניסיון התרגולי שצוין מעלה.
להרשמה יש למלא את הפרטים בטופס המקוון בכפתור מצד שמאל
לאחר מילוי טופס ההרשמה ותשלום דמי ההשתתפות תקבלו מכתב אישור הרשמה וקבלה למייל. אם לא קבלתם כל מענה לאחר מספר שעות נא בדקו בתיבת הספאם.

ריטריט זן סופ"ש עם דהרמה מאסטר ג'ורג' האזלבאוואר
2024-05-02 13:00 - 2024-05-04 16:00 | נאות סמדר, נאות סמדר, נאות סמדר
זן זה מאד פשוט – מי אתה? כולם מחפשים אושר בחוץ אבל רובינו מתקשים להבין את המהות האמתית שבפנים. כולנו אומרים “אני” “אני רוצה את זה, אני אוהב את זה…” אבל רובינו מתקשים להבין מה זה ה”אני” הזה. בסדנה הקרובה נתרגל מדיטציה לפי מסורת הזן הקוריאני ונחקור את ה”אני”.
מה עושים?
הפעילות בסדנה משלבת הדרכה אישית על ידי הזן מאסטר, יחד עם סדר יום קבוצתי. הפעילות בקבוצה היא בשתיקה וכוללת תרגול טכניקות מדיטציה שונות: ישיבה, הליכה, שירה, קידות וארוחות מסורתיות. סדר היום מובנה מראש וכולל הפסקות למנוחה. בנוסף, מתקיימת שיחה פתוחה בין המאסטר והקבוצה בסגנון שאלות ותשובות וכן שיחה אישית בין המורה לתלמיד
לפרטים נוספים על טכניקות המדיטציה השונות לחצו כאן» http://www.kwanumisrael.org/zen-techniques.php
הסדנה פתוחה לקהל הרחב
על המורה
ג’ורג’ האזלבאוואר JDPS נולד ב-1975 בפראג. עיסוקו המקורי הוא נגרות. הוא הפך לחבר בבית הספר קואן אום בשנת 1999. מאז הוא עזר בבנייה, תחזוקה ותפעול של מרכזי זן רבים ברחבי העולם.
היה אבוט במרכז הראשי של בית הספר האמריקאי בפרובידנס. כיום הוא משמש כאבוט ומורה מנחה במרכז הזן בוראזנה, צ’כיה, שם הוא מתגורר עם אשתו. בשנת 2016 קיבל אינקה (הסמכה ללמד) מזן מאסטר דה-קואנג
.הוא המורה המנחה של בית הספר בצ’כיה ושל קבוצת פרדס חנה.

קורס על טבע הבודהה - בהנחיית יעל אלטרץ
2024-05-05 18:30 - 20:00 | מפגש מקוון
אם אוכל אי פעם להשתנות? האם אצליח להתגבר על ההתמכרויות הקטנות שלי? האם אצליח לשנות דפוסים או נטיות שאינם מיטיבים עימי? וגם אם ניתן לשנות – מהו טווח השינוי הפוטנציאלי? האם אוכל רק למתן מעט את מה שמפריע לי, או שאוכל לעשות שינוי מהותי?
במי מאיתנו לא עולות שאלות אלו מדי פעם. כשאנו מתעצבנים, כועסים, מתייאשים, משתוקקים – האם לא עולה בנו הרצון להיות יותר שלווים, עם לב פתוח, אוהבים וסבלניים לסובבים אותנו? ובזמן של תרגול כאשר דעתינו מוסחת – עד כמה מורגש בנו חסרונו של הריכוז?
קורס זום של שבעה מפגשים בנושא טבע הבודהה עוסק בלב ליבו של הדבר: האם – ועד כמה – ניתן להשתנות?
לשם ההשוואה: מחקרים מגלים כי הביטחון ביכולת להחלים מאיץ ומשפר את תהליך ההחלמה אחרי ניתוח למשל. מטרתנו, בקורס זה, היא לפתח ביטחון דומה ביכולתנו להתמיר את התודעה, ביכולתנו להשתנות.
ברגע שנבין כיצד התודעה פועלת – אז קורה הקסם. כשאנו משוכנעים ובטוחים ביכולתנו להשתנות – הבלתי אפשרי הופך לאפשרי.
הלימוד של הנושא נטוע בטקסט של מייטריה – The Sublime Continuum of the Mahayana – העוסק בטבע הבודהה. מתוך הטקסט נלמד מדוע טבע התודעה נקרא בעצם טבע הבודהה; מתוך הטקסט נצא לדיונים מרתקים, ננתח סיטואציות מחיינו, נמדוט ונהרהר לעומק בדברים. לאורך הקורס ננסה, הלכה למעשה, להסיר תפיסות עצמיות המגבילות את התפתחותנו.

שבעת גורמי ההתעוררות - טיפוח התודעה הערה - קורס העמקה בתל אביב בהנחיית שחר מתן
2024-05-06 08:15 - 10:15 | בית הסנגהה, עובדיה מברטנורה 21, תל אביב
“כאשר איבר ההתעוררות ‘תשומת לב’ נוכח אצל נזיר, הוא יודע איבר ההתעוררות נוכח. כאשר איבר ההתעוררות ‘תשומת לב’ לא נוכח, הוא יודע איבר ההתעוררות אינו נוכח. הוא גם יודע איך מתהווה ומופיע איבר ההתעוררות ‘תשומת לב’ שלא הופיע בעבר, ויודע איך מתפתח איבר ההתעוררות ‘תשומת לב’ שהופיע והתהווה והגיע לכלל שלמות.”
שבעת גורמי ההתעוררות הן איכויות שמטות את התודעה אל עבר חופש, אל עבר התעוררות, אל עבר שחרור ממה שכובל אותנו.
תשומת לב – סטי, היא הראשונה. אך ישנן שבע איכויות יפות, שבע המופלאות: מיינדפולנס, חקירת התופעות, חיוניות והתמדה, שמחה, שלווה, סמהאדי ואופקה.
התרגול תומך באפשרות לראות מקרוב איזה איכויות נוכחות במצב התודעה שלנו, ומה הן מתנות.
בהדרגה נשים לב לאופן שבו איכויות מסויימות מטות את התודעה לכיוון אחד – מייטיב, ואיכויות אחרות מטות את התודעה לכיוון אחר – שאינו מייטיב.
בקורס זה נשלב בין לימוד של חוכמה: זיהוי והבחנה מלאה בין מה שמייטיב ומה שאינו, חקירה של התנאים התומכים בהופעה של איכויות אלו.
לבין תרגול של טיפוח. כיצד נזין נטפח ונממש איכויות אלו שתומכות בהתעוררות ומטות אל עבר חופש.
הקורס יכלול טכניקות מדיטציה שונות, וכן חקירה של היבטים לא פורמלים של יישום איכויות אלו באופן שיתמוך ביותר רווחה בלב-גוף-תודעה.
הקורס מיועד למי שעשת.ה קורס מבוא וקורס הנעת גלגל הדהרמה / שני סופ”שים בשתיקה / ריטריט אחד.

קורסנגהא עם אבי פאר: מימוש הטבע המהותי- הנחיות עמוקות בגובה העיניים
2024-05-06 20:00 - 22:30 | מפגש מקוון
מאי-יוני 2024
מימוש הטבע המהותי- הנחיות עמוקות בגובה העיניים
שמונה מפגשים שבועיים | החל מה-6.5.24, בימי שני, 20:00-22:30
קורס אונליין (באמצעות זום)
( 4 מפגשי מאי : 6.5, 16.5, 20.5, 27.5 | 4 מפגשי יוני: 3.6, 10.6, 17.6, 24.6 | המפגש של 16.5 מתקיים חד-פעמית ביום חמישי)
“קורסנגהא” משלב קורס עומק בבודהיזם (בנושא שמתחלף מדי חודשיים) עם אפשרות להיות חלק מסנגהא (קבוצת תרגול ולימוד מתמשכת וקבועה המאפשרת תמיכה וחיזוק בדרך).
המפגשים משלבים תרגול מדיטציה מונחה, אפשרות לשיתוף והרצאה על עקרונות הבודהיזם, בדגש על יישומם בחיי היומיום.
ניתן להירשם לכול “קורסנגהא” בנפרד או להמשיך לקורסים הבאים, כחלק מהשתתפות בסנגהא מחויבת ומתמשכת.
המפגשים מתאימים למתרגלים ותיקים אשר רוצים להעמיק את הידע והתרגול, כמו גם למתעניינים חדשים.
קורס מאי-יוני 2024:
שני שירים, שתי גישות:
“הַגּוּף הוּא עֵץ הַבּוֹדְהִי,
הַהַכָּרָה – כְּמַעֲמַד מַרְאָה צְלוּלָה.
צַחְצַח אוֹתָהּ בְּחָרִיצוּת שׁוּב וָשׁוּב
לְבַל יִדְבַּק בָּהּ אָבָק.”
🍂
” לַבּוֹדְהִי בִּמְקוֹרוֹ אֵין עֵץ,
וּלְמַרְאָה צְלוּלָה אֵין מַעֲמָד.
בַּמָּקוֹר אֵין כְּלוּם –
הֵיכָן יִדְבַּק הָאָבָק?”
(מתוך הסוטרה של חוי-ננג, בהוצאת אבן שושן, עמ’ 20, 23)

הבודהא קורא לנו לקחת אחריות על מצב התודעה שלנו. הסיבה לכך היא שהתודעה הינה המקור לאושר ולסבל.
לכן, כל דיבור על “הארה, התעוררות, שחרור, חופש, שמיטה, ניבאנה (נירוואנה)”- פירושו בדיקה וחקירה של טבע התודעה, מאפייניה ואופן פעולתה.
הטקסטים הבודהיסטיים דנים רבות בשאלות אלו ומציגים כלפיהן גישות שונות. שלא פעם נראות כסותרות זו את זו (כפי שמייצגים שני השירים הללו)

בקורסנגהא זה נציג את גישתו הייחודית של מורה הזן חוי-ננג לשאלות מפתח :

“חמשת- הבשמים של גוף הממשות שבטבענו המהותי”
“החרטה נעדרת-הצורה”
“ארבעת הנדרים חובקי-הכל”
“שלושת המפלטים נעדרי-הצורה”
“שלושת ”האוצרות’ שבטבענו המהותי”
“שלושת הגופים של הבודהא”

כפי שמסכם חוי-ננג (הסוטרה של חוי-ננג, בהוצאת אבן שושן, עמ’ 118):
“המקור הוא מעבר לאמיתי ולכוזב,
כלי הרכב אינו גדול ואינו קטן ,
אך התורה והשחרור מתבצעים בהתאם להבדלים ביכולותיהם של האנשים”

להאזנה לשיחות על בודהיזם של אבי פאר ביוטיוב- לחץ/י כאן
מחיר: 500 ₪
מספר המקומות מוגבל, הבטחת המקום ואישור ההצטרפות יהיו רק לאחר אישור התשלום.
אין מחסום לדהרמה. מי שמתקשה לשלם סכום זה, מוזמן/ת בלב פתוח ליצור קשר ולבדוק האפשרויות.

קורס מבוא אונליין לדרך הבודהיסטית ולמדיטציית מיינדפולנס תובנה (ויפסנא) בהנחיית מיכל יון
2024-05-08 18:30 - 21:00 | זום
תשומת לב (מיינדפולנס) היא איכות מנטלית של התבוננות ללא שיפוטיות ותגובתיות, בתהליכים המתרחשים בתוכנו.
איכות זו נמצאת בלב התרגול הבודהיסטי ומדיטציית תובנה (ויפאסנה). זו מיומנות נרכשת, שפיתוחה מאפשר להרחיב את היכולת לפגוש את אירועי היומיום, מערכות היחסים והפעולות שלנו בצורה מאוזנת, פתוחה ומיטיבה יותר.
הדגש בקורס המבוא הוא הן על תרגול מעשי של מדיטציית תשומת לב והן על היפתחות לתרגול של חופש מסבל שמציעה הדרך הבודהיסטית.
נכיר את יסודות הדרך הבודהיסטית והאופן בו הם מתממשים בתרגול המעשי ובאורח החיים שלנו – באופן המכוון להפחתת ועצירת סבל עתידי, ומאפשר לנו לפתח חכמה וחמלה אותנטית באשר למתרחש בחיינו.
במהלך הקורס נעמיק במפגש עם חלקים שונים בחוויה – בגוף, ברגשות ובמחשבות, ונלמד כיצד המפגש איתם ועם ההתבוננות יכול לפתוח לנו פתח לחיים חופשיים יותר, בעלי יציבות ושמחה.
נושאי הקורס
• מבוא לדרך הבודהיסטית – ארבע האמיתות כבסיס לתפיסת העולם והתרגול הבודהיסטי.
• מהי מדיטציה? מהי תשומת לב? – כיצד לתרגל ולפתח יכולת להיות בתשומת לב?
• תשומת לב לנשימה וכיצד להרפות מדפוסי שליטה
• תשומת לב לתחושות הגוף מבלי לשנות אותן. התוודעות להרגלים והדפוסים החשיבתיים והרגשיים
• כיצד תשומת לב יכולה להיות מועילה בהכרת דפוסים אלה והשתחררות הדרגתית מהם.
• עבודה עם מכשולים וקשיים בתרגול – כיצד לזהותם ולהפוך אותם למנוף להעצמת התרגול ולהעמקת תשומת הלב.
• יישום התובנות של המדיטציה בחיי היום-יום – שימוש מיומן בגישות שרכשנו יכול להשפיע על היכולת שלנו ליצור איזון ושלווה ביחסים שבינינו לבין החיים והאנשים שסביבנו.
• כיצד לטפח איכויות של יציבות ושקט גם בתוך סערת החיים ולכוון לחופש מדפוסים מצמצמים בכל מרחבי היומיום – עבודה, מערכות יחסים ועוד.
• כיצד להמשיך לאחר הקורס – המשך התרגול האישי תוך כדי החיים ואפשרויות העמקה בקהילת תובנה ובכלל.

ריטריט יום העצמאות - ערן הרפז - לבעלי/ות ניסיון קודם
2024-05-10 14:30 | עין דור, עין דור, עין דור

איכויות הלב - שבת מדיטציה במסורת של מורה הזן תיך נאת האן - עם חגית הרמון
2024-05-11 15:30 - 18:30 | המרכז לויג’נאנה יוגה, מזאה 22, תל אביב
שבת מדיטציה, 11.5.24, 15:30-18:30
במרכז לויג׳נאנה יוגה, מזא״ה 22 תל אביב

להרשמה ולמידע:
https://yogatlv.co.il/%D7%94%D7%95%D7%A7%D7%A8%D7%94/
איכויות הלב, או המידות שאין להן שיעור, הן תרגול שעוזר לנו להרחיב את הלב ולהאריך את הרוח גם בימים קשים.
אל מול תחושות של חוסר אונים, ייאוש, כאב, אבל וחרדה, לב רחב הוא מה שיכול לעזור לשנות את המצב, בתוכנו וסביבנו.
לב רחב הוא כמו נהר: כששמים חופן מלח בכוס מים – המים אינם ראויים לשתייה עוד; כששמים את אותו חופן מלח בנהר רחב – המים נותרים צלולים ומרווים.
הוקרה היא אחת מאיכויות הלב. הוקרה היא היכולת המופלאה לא לקחת דברים כמובן מאליו, להשתאות ולנהוג ביראת כבוד בכול דבר ובכול אחד ואחת – מקטן עד גדול. עם הוקרה בליבנו, כול דבר נדמה כמתנה יקרת ערך.

הנזירה אני לוסנג מבקרת את תושבי הדרום
2024-05-13 17:00 - 17:30 | קיבוץ מגן, קיבוץ מגן
מורתנו היקרה אני לוסנג תגיע לביקור פרטי בין התאריכים 13/5-3/6 במטרה להיות עם תושבי הדרום. במסגרת הביקור הפרטי יתקיימו כמה פעילויות לתמיכה וחיזוק הפתוחות לכל.
אני לוסנג הינה מורה מרתקת, אישית, היוצרת קשר בלתי אמצעי עם תלמידיה הרבים, וביקוריה בישראל במשך שנים רבות הם מעמודי התווך של עמותת ידידי הדהרמה.
במסגרת ביקורה בישראל אני לוסנג תעביר את הפעילויות הפתוחות הבאות:
♦ ימים שלישי-שישי, 21/5-24/5, ניונג-נה. התרגול יתקיים אצל אורית (פרטים בקישור)
♦ ימים שישי-שבת, 24-25/5, תרגול טארה הלבנה. התרגול יתקיים אצל אורית (פרטים בקישור)
♦ יום שלישי, 28/5, מפגש שיח בתל אביב על איך תפילות יכולות לעזור בתקופות קשות.

"מחרוזת יקרת ערך" מאת נאגארג'ונה - בהנחיית גשה קלסנג וונגמו
2024-05-13 18:00 - 20:00 | מפגש מקוון
אגארג’ונה, המחבר של “מחרוזת יקרת ערך”, היה אחד מהמאסטרים ההודים הבודהיסטים הגדולים ביותר של מסורת נאלנדא, והוא ידוע בעיקר מחיבוריו המעמיקים בנושא הטבע המוחלט של המציאות.
בטקסט הזה, הנמנה בין המסות החשובות ביותר של נאגארג’ונה, המחבר מייעץ למלך הודי הן בנושא הפילוסופיה של אסכולת דרך האמצע (מדהיאמקה), והן בעניינים מעשיים, כמו איך לחיות חיים מוסריים וחומלים המבוססים על השאיפה הנחושה להיחלץ ועל בודהיצ’יטה. בה בעת, נאגארג’ונה מראה איך נושאים שונים-לכאורה אלה קשורים זה בזה, ולמעשה מהווים מקשה אחת. אף כי נאגארג’ונה פונה ישירות למלך, השיעורים העל-זמניים שלו נוגעים לכל אחד, בכל מקום ובכל תרבות.
הטקסט משמש בסיס לפרשנויות הודיות וטיבטיות רבות. מסות אחרות, כמו “הכניסה לדרך האמצע” של צ’נדרקירטי ו”המדריך לדרך האמצע” של שאנטידווה, מרחיבות ומפרטות את הנקודות השונות שמועלות בו. עבור הבודהיסטים הטיבטים “מחרוזת יקרת ערך” היא נושא לימוד במנזרים ובשיעורים פומביים כאחת.
בתחילת כל שיעור, יוצג בקצרה נושא מתוך שלבי הדרך המדורגת להארה (לאם-רים), כדי לעודד את המשתתפים למדוט על אותו נושא במשך השבוע. לאחר מכן נערוך דיון מעמיק בכמה בתים מתוך “מחרוזת יקרת ערך”, ובעקבותיו תהיה מדיטציה מודרכת קצרה על הבתים עליהם עברנו.

חוטים של מדיטציה: גוף, דיבור ותודעה - בהנחיית אביגיל פן
2024-05-15 19:00 - 21:00 | מפגש מקוון
‘כל עוד הוא אינו קהה חושים
כשמייצב האדם את תשומת לבו
בעודו עומד, הולך, יושב או שוכב-
הרי שזהו המרחב השמיימי בעולם הזה’
(הדרשה על האהבה)
ניתן לדמיין את הסוטרות, דרשות הבודהה, כטקסט עשוי חוטים-דקיקים, אותם ניתן לשזור ולטוות לתוך חיינו.

בקורס זה נתעמק באימוני מדיטציה כפי שהם נשקפים מסוטרות שונות. נקרא קריאה קרובה אל הלב בכמה סוטרות מרכזיות, תוך שימת דגש מיוחד על עקרון האימון ב’גוף, דיבור ותודעה’ (body speech and mind) ונבקש לבחון כיצד המדיטציות אותן לימד הבודהה מהדהדות דרך גופנו, מילותינו ואימון הרוח והתודעה גם יחד.

נעמיק חקר בהזמנה החוזרת והנשנית בטקסטים להזין את חיינו ולשזור חוטים של מדיטציה לא רק בישיבת המדיטציה על הכרית – אלא גם בשוכבנו, בשנתנו, ביושבנו, בקומנו, בתנועותינו, בשטיפת הכלים, נדנוד התינוק, שיטוט עם הכלב ובמקומות הסבוכים והמפחידים יותר של חיינו.

בעיקר, נניח למה שאנחנו יודעים על מדיטציה ונאפשר למגע הבלתי אמצעי עם דברי הבודהה לגלות עבורנו את האימון הנחוץ לנו ברגע זה.

בין הסוטרות והאימונים בהם ניגע:
הדרשה על ביסוס תשומת הלב (Satipaṭṭhāna sutta)
הדרשה על תשומת הלב עם השאיפה והנשיפה (Ānāpānasati sutta)
הדרשה אודות הזקן ברהמיו (Brahmāyu sutta)
הדרשה על האהבה (Metta sutta)
ונציץ ליופיה של שירת הזקנים (Theragāthā sutta).

דרך הבודהיסטווה: למצוא משמעות בלב הסערה - בהנחיית ד״ר אסף סטי אל בר
2024-05-20 15:00 - 17:45 | מרכז גוף ונפש, שבטי ישראל 103, רמת השרון, רמת השרון
“היו השינוי שתבקשו לראות בעולם”
(גנדהי)

מציאת משמעות ותכלית היא חלק מרכזי מהחיים האנושיים. כאשר ישנה משמעות נוכל לשאת את כל קשיי ואתגרי החיים, ואילו בהיעדרה של משמעות, גם קושי קטן יכול להפוך לקשה מנשוא.
אפשר להתייחס למשמעות במובן של החלומות או השאיפות שיש לנו, ואפשר לחשוב על כך גם במובן של מציאת משמעות או היגיון במה שקורה סביבנו: הפוליטיקה, האלימות, הקושי, אותם אנו חוות.ים כאשר אנחנו במגע עם העולם.
מה פשר הקושי? מה הסיבה לכל הדוקהה (אי נחת) הזו? ומה אפשר לעשות אתה?

דרך הבודהיסטווה מציעה תשובה לשאלות הקיומיות הבוערות הללו: הבודהה ההיסטורי התייחס לדוקהה כאל מאפיין של הקיום, אך גם הצביע על האפשרות לסיום הדוקהה והתייחס למסע הזה להפחתה וסיום של דוקהה כתכלית החיים האנושיים.
דרך הבודהיסטווה מדגישה שאנחנו לא לבד במסע הזה: אנחנו לא לבד עם הדוקהה הזו, אנחנו לא לבד בתהליך השחרור ממנה ומציאת החופש. גישה שכזו היא הבסיס לאחווה אנושית מחד, והיא גם הבסיס למשמעות עמוקה: אנחנו כאן לא רק כדי לחלץ את עצמנו מאי-הנחת, אלא כדי לעזור לכל היצורים החיים להשתחרר מדוקהה ולמצוא שמחה, שלום ואהבה. הרצון הזה לעזור לאחרים ולאחרות להשתחרר מדוקהה מוגדר בדרך הבודהיסטית כחמלה, שהנה נדבך מרכזי בדרך הבודהיסטווה

מטרות הקורס: ההבנה שחמלה היא רכיב מרכזי בדרך הבודהיסטווה מעוררת השאלה מהי אותה ‘חמלה נכונה’, שמצליחה להפוך לפעולה מיטיבה מבלי שתיווצר חוויה של אשמה, חוסר אונים או שחיקה. הדלאי לאמה מתייחס לשלוש רמות של חמלה: חמלה כרגש, חמלה שמתגשמת כפעולה וחמלה שיודעת ריקות, חמלה זו כוללת את שתי כנפי התרגול – חוכמה וחמלה. שזורים בה חמלה עצומה לאחר, לצדה של ידיעת הריקותו והתהוות הגומלין התלויה בה אנו שזורים יחדיו.

תכני הקורס: הקורס יכלול היכרות עם דרך הבודהיסטווה והבודהיזם המאוחר (מסורת המהאיאנה), העמקה בלימוד ובתרגול של החמלה, וכמובן העמקה בלימוד ובתרגול של ראיית הריקות והתהוות הגומלין התלויה.

למי הקורס מתאים? הקורס מתאים למי שיש להםן רקע על הדרך הבודהיסטית והיכרות עם התרגול המדיטטיבי שיהיה חלק משמעותי מהקורס (לא יינתנו הנחיות מדיטציה בסיסיות).

המפגשים יכללו אימון במדיטציה שקטה, את מרבית המפגשים נפתח בתרגול שקט, לאחריו תתקיים שיחה על נושא הקורס ובהמשך המפגש נתרגל על פי רוב מדיטציה נוספת של איכויות הלב או של הרהור (מדיטציה אנליטית).
כחלק מובנה מהקורס נקיים לפרקים תרגילים בין אישיים של שיתוף בזוגות וקבוצות קטנות סביב אתגרי התרגול על הכרית וביום-יום.

נופל וקם: עיונים בששת מחוזות הקיום - בהנחיית יובל אידו טל
2024-05-21 09:00 - 12:00 | מפגש מקוון
בקורס זה נבקש להתעמק בלימוד המסורתי יותר והמסורתי פחות של ששת המחוזות, שישה סוגים של הלכי נפש סובלים, דרכם כולנו מעת לעת עוברים ושאִתם כולנו מעת לעת מתמודדים.
במסורת הבודהיסטית זכו הלכי נפש אלה לשפה סימבולית מרתקת: מחוז בני האדם, בו ההיאחזות מושלת בנו; מחוז האלים, בו מושלת בנו ההישגיות המדומה; מחוז יריבי האלים, בו מושלת תחרותיות; מחוז החיות, בו מושלת הישרדותיות; מחוז הרוחות הרעבות, אותו מנהלות התמכרויות; ומחוזות הגיהינום החם והקר בו אנו כלואים במצבי נפש קיצוניים, מזעם פסיכוטי ועד לדיכאון עמוק.
בקורס ננסה ללמוד, לא איך לחמוק ממצבי נפש אלה – לחמוק מהם לגמרי כנראה שלא נוכל; כן ננסה לראות כיצד נוכל להיחלץ מהם בצורה הטובה ביותר כשאנחנו נופלים לתוך אחד מהם, וללמוד איך להפיל את עצמנו אל תוכם כמה שפחות.

יום "סאקה דאווה"
2024-05-23 15:30 - 17:00 | מפגש מקוון
יום “סאקה דאווה” הוא היום החמישה עשר בחודש הרביעי בלוח השנה הטיבטי. זהו אחד מארבעת המועדים הבודהיסטיים הגדולים (בטיבטית: דוּצֶ’ן), “ימי הבודהה”, המצוינים בלוח השנה. לפי המסורת הבודהיסטית יום זה מציין את הלידה, ההתעוררות (הארה) והמעבר לפרינירוואנה (עזיבת הגוף) של הבודהה ההיסטורי – בודהה שאקיאמוני. שלושת האירועים רבי המשמעות האלה (הלידה, ההתעוררות והמוות) התרחשו בתאריך אחד ובהפרשים של 35 ו-45 שנים זה מזה.
יום זה מבשר טובות, יום בו כל מעשה שאנחנו עושים, חיובי ומועיל וגם אנוכי ושלילי, התוצאה שלו מוכפלת פי עשרה מיליון[!]
זהו יום בו התרגול נושא פירות חיוביים. יום בו טוב לרענן את המחויבות שלנו ללימוד דרכו של הבודהה ולחיזוק התרגול.
ביום זה אנו מזמינים אתכם להצטרף אלינו באופן עצמאי לתרגול: לקחת את 8 נדרי המהאיאנה, לקרוא את סוטרת האור המוזהב [קישור לסוטרה – כאן​], לעשות פוג’ה של הבודהה המרפא או גורו-פוג’ה ועוד.

שמונת נדרי המהאיאנה אותם מקיימים ביום בו לוקחים את הנדרים למשך יממה:
1. לא להרוג כל יצור חי.
2. לא לקחת רכושו של מישהו אחר שלא ברשותו.
3. לא לקיים יחסי מין.
4.לא לשקר.
5.לא להשתמש בחומרים ממכרים [אלכוהול, סיגריות, סמים וכו’]
6. לא לשבת על כס רחב, גבוה או יקר ערך.
7. לא לאכול אוכל בשעות הלא נכונות [יש לאכול רק ארוחה אחת ביום, ארוחת הצהריים (לא אוכל שחור, כלומר ללא בשר, עוף, דגים, ביצים, בצל, שום, צנון וכו’), לפני השעה 12:00 ולא לאכול לאחר מכן עד לבוקר שלמחרת. שתיה לאורך היום כולו מותרת].
8. להימנע משירה, ריקוד או מוסיקה; לא להתהדר בתכשיטים, מחרוזות או בשמים.

בבוקר לקיחת הנדרים, לפני הנץ השחר, ניתן לפעול עפ”י הטקסט המצ”ב מתוך המוטיבציה הנכונה שתעורר אותנו לעשות מעשים נכונים וראויים למשך יום זה – וכמובן גם למשך ימי חיינו כולם.
השנה יחול יום הסאקה דאווה ביום חמישי 23.5.24.
ביום זה, יתקיימו לימודים מקוונים רבים ברחבי העולם הבודהיסטי.
אירועים מיוחדים:
קריאת סוטרת האור הזהוב עם אני לוסנג.
יום תרגול ולימוד בטושיטה.
חגיגת סאקה דאווה עם הנזירה רובינה.

למלא את הלב בחמלה - בהנחיית דוד גורדון וירון בהיר שיבר
2024-05-24 09:00 - 17:00 | כפר מונש
ריטריט סופ”ש (ללא לינה) של לימוד ותרגול שתי השיטות לפיתוח בודהיצ’יטה
חמלה היא איכות בעלת אינספור מעלות. היא פותחת לנו את הלב, ממלאת אותנו בחיות, מקשרת אותנו לאחרים, עוזרת לנו מול קשיי חיינו והופכת אותנו לאנשים טובים יותר.
בבודהיזם הטיבטי פיתוח חמלה הוא אחד התרגולים המרכזיים ביותר בדרך, וחמלה היא הבסיס לפיתוח התודעה השואפת להתעוררות – בודהיצ׳יטה.
בקורס בן היומיים נלמד על בודהיצ׳יטה ועל “חמלה עצומה” כפי שהיא מוצגת בבודהיזם הטיבטי, ונתרגל את המדיטציות המסורתיות שעוזרות לנו לפתח בודהיצ׳יטה באמצעות שתי מסורות תרגול: “9 הצעדים של החלפת הדאגה האנוכית לדאגה לזולת” ו”7 הנקודות של הגורמים והתוצאה”.
כנקודת מוצא ללימוד ההשקפה הבודהיסטית, נבחן את האופן שבו אנו פוגשים כאב, צער וחוסר שביעות רצון בחיי היומיום, וניפתח לאפשרויות שמציעות אופני מחשבה ופרספקטיבות רחבות ומיטיבות המובילות להקלה וחופש מסבל ומפחדי החיים.
בנוסף, נתוודע לנקודות המפגש של התרגולים המסורתיים והפסיכולוגיה הבודהיסטית עם גישות פסיכולוגיות וקוגניטיביות עכשוויות ועם ערכים הומניים אוניברסליים.
לשם יצירת תנאים אופטימליים להעמקת הלימוד והתרגול האישי, נקיים את הריטריט בדגש רב על תרגול מדיטטיבי ובשתיקה מלאה מתחילת התוכנית ועד לסשן האחרון בכל יום (פרט לזמני שאלות ושיתוף).

סופ״ש ארוך (ד' עד שבת) של ויפסנא - שימי לוי, בסיוע תמי ברקאי
2024-05-29 14:30 - 18:00 | עין דור, עין דור, עין דור

מהי הדרך הבודהיסטית? סדנת היכרות קצרה בגבעתיים עם איתי ארצי
2024-06-01 12:15 - 14:45 | מרכז פראנה יוגה, ויצמן 19 גבעתיים, ויצמן 19, גבעתיים, Israel
שבת ה-01/06, 12:15-14:45, במרכז פראנה יוגה, ויצמן 19 גבעתיים
לימוד ותרגול של עקרונות הבודהיזם מאפשר לכולנו לפגוש את החיים אחרת – לטפח איכויות של שלווה, הכלה, וחמלה – לעצמנו ולאחרים.
בסדנה זו נתוודע לדרך הבודהיסטית – דרך של חכמה, מוסר ואימון התודעה.
בסדנה נלמד, נתרגל מדיטציה ונשוחח על ההקשר של הדהרמה לחיי היום-יום.

עלות: 150 ש”ח.
ביטול השתתפות אפשרי עד 24 שעות לפני הסדנה.

ריטריט זן, עם מאסטר Sato Migaku מיפן
2024-06-03 08:00 - 17:00 | קיבוץ ענבר, קיבוץ ענבר
הזדמנות ייחודית לחוות טרנספורמציה אישית עמוקה דרך תרגול זן אותנטי
הזן הוא דרך רוחנית שהשפיעה עמוקות על המזרח ועתה גם על המערב בשלל תחומי החיים: ארכיטקטורה, שירה, גינון, קדרות, ציור, תיאטרון, אומנויות לחימה, עיצוב, תזונה, בריאות, פסיכולוגיה ועוד. אלפי ספרים נמכרים על זן בישראל, האם לא תרצו לפגוש את הדבר האמיתי, לבסס קשר עם הסנגהה הישראלית ועם מורה הזן שלהן?
הצטרפו אלינו למסע מרתק בן 5 ימים בקיבוץ ענבר, שם תזכו לחוות:
הדרכה ישירה ממאסטר זן יפני מזרם סנבו-זן. הריטריט כולל השתתפות בתרגול מדיטציה מסורתי הנקרא – Zazen , מדיטציית זן בהליכה – Kinhin, שיחה יומית על קואן המכונה – Tiesho והדרכה אישית אחד על אחד עם סאטו מיגקו רושי – Dokusan.

SanboZen Intrnational הוא ארגון זן בינלאומי שמרכזו ביפן. Sato Migaku Roshi הוא מאסטר זן בארגון ומלמד ביפן, גרמניה וישראל, כמו כן הוא פרופ’ אמריטוס לתיאולוגיה.
זוהי הזדמנות להעמיק את הבנתכם בפילוסופיה ובפרקטיקה של הזן, ואולי אף להתחיל לחוות את ‘הדבר’ הזה שהזן טוען שאי אפשר לדבר אודותיו. הריטריט יתקיים בבית הארחה שקט ופסטורלי בקיבוץ ענבר, שם תוכלו להתרכז בתרגול הייחודי, בארוחות המשובחות וליהנות מזמן איכות לעצמכם.

הריטריט מיועד לבעלי ניסיון בריטריטים ארוכים בשתיקה אשר מעוניינים:

לחוות טרנספורמציה אישית עמוקה
ללמוד טכניקות מדיטציה יעילות
להפחית לחץ וחרדה
לשפר את הריכוז והמודעות
לחזק את החיבור לטבע, לחברה ולעצמי האמיתי שלנו

לפרטים נוספים והרשמה:
אתר: sanbo-zen-international.org
www.facebook.com/search/top?q=sanbo-zen%20israel
טלפון: 054-48626751 דן
דוא”ל: wasserdw@gmail.com
אל תחמיצו את ההזדמנות הייחודית הזו! הצטרפו אלינו לריטריט זן מרתק ותצאו למסע המרתק ביותר בחיי אדם.
“כשאנחנו יושבים במדיטציית זאזן, אנחנו לא יושבים רק בשביל עצמנו לבד. אנחנו יושבים בשביל כולם”. Sato Migaku

איכויות הלב: מטא וקארונה אהבה וחמלה בהנחיית ענבל הללי בלס
2024-06-04 09:00 - 11:00 | מפגש מקוון
חודש של התמסרות לאימון ותרגול הטוב, לטיפוח רוחנו האוהבת והחומלת
אהבה חברית, חמלה, שמחה והשתוות הנפש, המכונות ״ברהמה ויהארה״ -״הלכי הרוח הנעלים״- הן איכויות התומכות ברווחתנו וברווחת הכלל.
על פי התפיסה הבודהיסטית, ביכולתנו לפתח כל אחת מהן באופן בלתי מותנה, כך שנאהב ללא תנאי את עצמנו ואת האנשים והיצורים החיים סביבנו – אלה שקל לנו איתם, אלה שאיננו מכירים מקרוב ואפילו אלה שקשה לנו איתם.
אהבה זו אינה מבוססת על חיבה או על הערכה, אלא על ההבנה כי אושרנו תלוי באושרם של אחרים באופן עמוק ובלתי ניתן להפרדה. לכן, הדרך המיומנת ביותר לדאוג לאושרנו, היא לדאוג בו זמנית גם לאושרם ורווחתם של אחרים.
​
בסדרת מפגשים קצרה זו נכיר את ארבע איכויות הלב, ונתרגל את השתיים הראשונות: אהבה וחמלה, לעצמנו ולאחרים.
​
בתרגול המטא, האהבה החברית, נלמד לפגוש באומץ ובאהבה את עצמנו ואת החיים כפי שהם כרגע.נתחיל מזיהוי האיכויות שחשוב לנו ליצור ולטפח בחיינו (ביטחון, שלווה, אהבה, חופש, שמחה, קבלה וכדומה). לאחר שנברר מהן כוונותינו העמוקות ביותר, נתמסר למימושן.
בתרגול נטפח פתיחות, אומץ ונכונות לפגוש מגוון מצבים רגשיים ותודעתיים.
נלמד ונתרגל גישה של יציבות, סבלנות והיעדר מאבק.
גישה זו מאפשרת לנו נוכחות שלווה ואכפתית, גם במצבים שאינם נוחים לנו.
ככל שתרגול האהבה החברית יעמיק ויתבסס, כך הוא יחלחל למגוון מערכות היחסים שלנו, עם עצמנו ועם אחרים.
נלמד שוב, ומחדש, שרווחתנו שלנו אינה נפרדת מרווחת אחרים, ונשאל כיצד לקדם את אושרנו באופן שמיטיב גם עם הסביבה.
נשאל את עצמנו גם האם, וכיצד, האהבה החברית רלוונטית למציאות הקיצונית, המאתגרת, המקוטבת והמבלבלת בארצנו השנה.
​
קארונה, חמלה, היא היכולת לשהות עם סבל – שלנו ושל אחר, כמו גם הכוונה להקל על סבל זה. נלמד חמלה המשוחררת מאשמה ומרחמים, חמלה שאינו מחלישה ומרוקנת אותנו, אלא מעמיקה את החיבור העמוק שלנו לרקמת החיים בלב פתוח. נלמד כיצד חמלה לעצמנו וחמלה לאחרים שלובות זו בזו, וכיצד טיפוח החמלה תומך בנו ובאחרים, כשאנו חווים סבל גופני, רגשי ותודעתי.

מפגש מקוון בסדרת מפגשי שבילים רבים דהרמה אחת: האם הדהרמה היא הפתרון לדרמה בחיי?
2024-06-07 10:00 - 12:30 | מפגש מקוון
יום שישי, 7 ביוני 2024
בין השעות: 12:30-10:00
בהשתתפות: ד״ר סטיבן פולדר, טלי הלמן מור, ד״ר ערן לייש, יובל אידו טל
מנחים: אילן לוטנברג ואבי פאר
“תחילה אתה מבין את הדהרמה בעזרת המחשבות.
כאשר תתחיל להבין, תתרגל אותה.
ואם תתרגל אותה, תתחיל לראות אותה.
וכאשר תראה אותה, אתה הוא הדהרמה ולך אושר הבודהה”.
(מתוך הספר “אין אג’האן צ’ה”. תרגום: דיתי רבנר. בהוצאת ”בודהיזם בישראל”)
המשפט “אם יש דהרמה, אין דרמה” מעורר בנו תגובות שונות ואף מנוגדות – עבור חלק מאיתנו זהו משפט מעורפל ואפילו מקומם. עבור אחרים, הוא מבטא את השאיפה והתקווה העמוקים ביותר.
“בלי דרמה”, לכאורה, מה יכול להיות טוב יותר מחיים נטולי דרמה – ללא סערות רגשיות, אפילו בתקופות מאתגרות של אי-וודאות, שינוי ואפילו אובדן?
“עם דהרמה”, האם הדרך שהציע לנו הבודהה, אכן מציעה שיטה בדוקה להגשמה של חיים (נטולי דרמה) כאלו?
במפגש זה נשמע התייחסויות ופרשנויות לדרמות של חיינו ולדהרמה בחיינו:

מהי “דהרמה”? כיצד היא מתבטאת בחיי היומיום שלנו?
מהי מטרתה של הדהרמה ואיזה התייחסויות שגויות קיימות אליה?
מה מקורן של הדרמות בחיינו וכיצד ראוי להתייחס אליהן?
מהו הקשר בין הדרמות של חיינו והדהרמה שבחיינו?

שבת לימוד ותרגול מדיטציה לבעלי/ות ניסיון בתל אביב בהנחיית מולי גלזר
2024-06-15 10:00 - 2024-06-16 18:30 | בית הסנגהה, תל אביב
ביום התרגול נתרגל יחד את אומנות הנוכחות כפי שלימד הבודהה; נוכחות מלאה וישירה עם המציאות כפי שהיא עכשיו, ברגע זה. נלמד איך להיות עם כל מה שפוגש אותנו – פנימית וחיצונית – בתשומת לב ובסקרנות.

יום התרגול יתקיים בשתיקה, ויכלול פרקי זמן של מדיטציה מונחית, תרגול בישיבה ובהליכה, שיחת דהרמה וזמן לשאלות.

יום לימוד ותרגול מדיטציה - בהנחיית סטיבן פולדר
2024-06-20 09:00 - 16:00 | אינטגרל דוגו, האחים מסלאויטה 7, תל-אביב
ביום התרגול נתרגל יחד את אומנות הנוכחות כפי שלימד הבודהה; נוכחות מלאה וישירה עם המציאות כפי שהיא עכשיו, ברגע זה. נלמד איך להיות עם כל מה שפוגש אותנו – פנימית וחיצונית – בתשומת לב ובסקרנות.
יום התרגול יתקיים בשתיקה, ויכלול פרקי זמן של מדיטציה מונחית, תרגול בישיבה ובהליכה, שיחת דהרמה וזמן לשאלות.
*שימו לב, יום התרגול יתקיים ברובו בשפה האנגלית
*המקום אינו נגיש – יש מדרגות במבנה

שבת מדיטציה: איכויות הלב - אמון, תרגול במסורת של מורה הזן תיך נאת האן
2024-06-22 15:30 - 18:30 | המרכז לויג’נאנה יוגה, מזא"ה 22, תל אביב
שבת מדיטציה: איכויות הלב – אמון, 22.6.24, 15:30-18:30
במרכז לויג’נאנה יוגה, ת”א
למידע ולהרשמה: https://yogatlv.co.il/%D7%90%D7%99%D7%9B%D7%95%D7%99%D7%95%D7%AA-%D7%94%D7%9C%D7%91-%D7%90%D7%9E%D7%95%D7%9F/
איכויות הלב, או המידות שאין להן שיעור, הן תרגול שעוזר לנו להרחיב את הלב ולהאריך את הרוח גם בימים קשים. אל מול תחושות של חוסר אונים, ייאוש, כאב, אבל וחרדה, לב רחב הוא מה שיכול לעזור לשנות את המצב, בתוכנו וסביבנו.
אמון הוא אחת מאיכויות הלב.אמון הוא התרופה לספקנות, לייאוש, ולצורך לשלוט: בעצמנו, באחרים, במצב. אמון הוא מה שמאפשר לראות את ההבדל בין כוונה עמוקה, כזו שמטפחת את הגמישות ושאינה תלוי בתוצאה, לבין היאחזות במטרה, הצופה אל העתיד, ומאופינת בנוקשות ובמתח.
במפגש נתרגל מדיטציה בישיבה, בהליכה ובשכיבה, שיתוף ולמידה.
בהנחיית חגית הרמון:
הייתה נזירה במשך 12 שנים בפלאם וילאג׳, מרכז התרגול של מורה הזן הידוע והאהוב תיך נאת האן, והוסמכה שם כמורת דהרמה. מטפלת בשיטת IFS. מתרגמת הספרים ״אמנות החיים״ ו”זן ואמנות הצלת הפלנטה.” מורה ותלמידה.
